AFRIKAANSE OPSOMMING: Strukture word tipies vir die grenstoestand van swigting (ULS) ontwerp terwyl die grenstoestand van diensbaarheid (SLS) slegs geverifieer word. In baie gevalle is die SLS bepalend vir die ontwerp. Die teiken betroubaarheid vir ULS, ßt,ULS is gebaseer op koste optimisering en kalibrasie na bestaande praktyk van bestaande praktyk. Die huidige aanbeveling in ISO2394 is ßt,SLS = 1:5 vir die onomkeerbare SLS, alhoewel die oorsprong van hierdie waarde onbekend is. Die doel van hierdie studie is om redelike ßt,SLS waardes vir alle diensbaarheid vereistes te bepaal met die klem op betonstrukture wat deur die SLS ontwerp bepaal word. Die benadering, wat deur hierdie studie gevolg word, is gebaseer op ekonomiese optimisering binne 'n algemene konteks met betrekking tot betroubaarheid, met inagneming van 'n verskeidenheid swigting gevolge en kosteklasse. 'n Algemene raamwerk om 'n betroubaarheidsanalise uit te voer word bevestig. Die grenstoestandsfunksie, g, vir die SLS word veralgemeen na g = 1 - πE. Hierdie vergelyking is gegrond op die aanname dat die limiet deterministies is en die aksie-weerstand-effek, E, is die enigste ewekansige veranderlike. Vanuit die generiese limietstaatvergelyking word 'n algemene besluitparameter d bepaal, en die betroubaarheidsvlak, ß(d), word bepaal deur middel van 'n EOBM (Eerste Orde Betroubaarheid Metode) analise. Deur ekonomiese optimisering van die algemene ß(d) waardes, word 'n parametriese tabel van ßt;SLS waardes verkry. Die tabel neem 'n verskeidenheid kosteverhoudings C1=Cf = [0:5 - 100] (Wat die falingskoste Cf tot die koste per eenheid van die besluitparameter C1 vergelyk) en koffisint van variasie van die aksie-weerstand effek VE = [0:05 - 0:50] in ag. Dit word opgemerk dat ßt,SLS stelselmatig toeneem namate die kosteverhouding toeneem en VE afneem. Die huidige aanbeveling van 1.5 blyk redelik vanuit 'n praktiese perspektief vir relatief lae koste verhoudings te wees. Twee voorbeelde van die toepassing van ßt,SLS, vanaf die generiese ontwikkeling, word verskaf. ßt,SLS van 'n waterhoudende struktuur, beheer deur kraking, en ßt,SLS van 'n eenvoudig ondersteunde balk, vir de eksie, word ondersoek. E is die produk van die gemiddelde-maksimum kraakwydte wm;max of gemiddelde-maksimum de eksie δm,max en die modelfaktor Ø. VE is dan deur middel van 'n Monte Carlo analise bepaal en Cf=C1 word gekwantifiseer vir die twee tipes strukture. Sodra VE en Cf=C1 bekend is, word ßt,SLS vanuit die generiese ontwikkeling verkry. Deur ekonomiese optimisering van die spesifieke ß(d) waardes, word ßt,SLS verkry vir dieselfde koste. Hierdie teiken waardes word vergelyk met ßt,SLS van die generiese ontwikkeling. Die teenstrydigheid tussen die ßt,SLS waardes vir die twee voorbeelde word toegeskryf aan die ondoeltreffendheid van die generiese besluitparameter om die betroubaarheidsvlak van die struktuur te verhoog in vergelyking met die doeltreffendheid van die spesifieke besluitparameters.